
PAZIŅOJUMS  PLAŠSAZIŅAS  LĪDZEKĻIEM

[sagatavots Rīgā, 22.07.2026., aktualizēts 29.07.2026.]

Pilnības rags
Muzeja kolekcija

2026. gada 19. septembris – 2027. gada 3. janvāris
Mākslas muzejs RĪGAS BIRŽA / Lielā izstāžu zāle

Doma laukums 6, Rīga

No 2026. gada 19. septembra līdz 2027. gada 3. janvārim Mākslas muzeja RĪGAS BIRŽA Lielajā zālē (Doma laukumā 6, Rīgā) būs skatāma izstāde no muzeja kolekcijas “Pilnības rags”.
Pilnības rags parasti pozitīvā, apliecinošā formā simbolizē neierobežotu materiālo un garīgo labklājību. Savā ziņā arī muzejs ar tā krājumu ir kā pilnības rags, no kura bagātībām redzama tikai neliela daļa, kamēr pārējais krātuvēs gaida pētniekus un izstāžu kuratorus. Un tomēr… Kas muzejs ir šodien? Kādas un kam tiek veidotas ekspozīcijas? Vai jebkas var kļūt par eksponātu? Vai “pilnības ragam” ir arī ietilpības robeža?

Izstāde aplūko pilnības raga jēdzienu, balstoties Mākslas muzeja RĪGAS BIRŽA kolekciju daudzpusībā, izpētē un interpretācijā, iezīmējot muzeja atvērtību pārmaiņām un reakciju uz sociālpolitisko situāciju. Ekspozīcijas pamatā ir mākslas darbi, kuri vai nu gadu desmitiem, vai nekad līdz šim nav bijuši pieejami apmeklētājiem.

Izstādes tēmu ierosinājis pats Rīgas biržas nams, kas celts 19. gadsimta vidū un liecina par industrializācijas laikmeta sākumu un turības pieaugumu. Tiešs pilnības raga atveidojums redzams gan ēkas fasādē, gan interjeros. Nama saturs 20. un 21. gadsimtā transformējies no politisko varu reprezentējošiem pasākumiem un savdabīgām izstādēm līdz Mākslas muzeja RĪGAS BIRŽA atvēršanai 2011. gadā.

Ekspozīciju veido divas paralēlas līnijas: pilnības raga simbolika dažādās kultūrās un reliģijās (antīkā pasaule, kristietība Eiropā, Āzijas māksla) un muzeja kā institūcijas izjautāšana. Glezniecība, grafika, tēlniecība, dekoratīvi lietišķā māksla un numismātika ir tie mediji, ar kuru palīdzību tiek attīstīts izstādes stāsts un rosināti jautājumi, uz kuriem varbūt pat vēl nav skaidru atbilžu tik mainīgajā laikmetā.

Izstāde ir starpdisciplināra, jo līdzās muzeja krājuma priekšmetiem būtiska nozīme ir tekstiem un daudzveidīgai pasākumu programmai.

Izstāde tapusi muzeja speciālistiem sadarbojoties ar filozofijas žurnāla “Tvērums” komandu, Dr. theol. Modri Lāci, Dr. hist. Eleni Manakidū (Eleni Manakidou, Grieķija), komponisti un mūziķi Šino Jamasaki (Shino Yamasaki, Japāna-Latvija) un Dr. hist. Mārtiņu Mintauru.
Izstādi atbalsta:

Projekta vadītājas:

Vita Birzaka, Ārzemju mākslas departamenta vadītājas vietniece / Mākslas muzejs RĪGAS BIRŽA, LNMM

T: (+371) 67 357 535, E: Vita.Birzaka@lnmm.gov.lv
Kristīne Milere, izstāžu kuratore / Mākslas muzejs RĪGAS BIRŽA, LNMM

T: (+371) 60 001 344, E: Kristine.Milere@lnmm.gov.lv
Izstādes kuratores:

Kristīne Milere, Vita Birzaka, Daiga Upeniece, Mare Heimrāte-Patačīni / Mākslas muzejs RĪGAS BIRŽA, LNMM
Izstādes scenogrāfija un grafiskā identitāte:

Līva Kreislere
Grafikas dizains:

Kristīne Jansone / Mākslas muzejs RĪGAS BIRŽA, LNMM
Izglītības programma:

Anna Roze, Kristīne Graudiņa, Vita Ozoliņa, Aleksandra Beiere / Mākslas muzejs RĪGAS BIRŽA, LNMM

Izstādes komunikācija:

Katrīna Ģelze, komunikācijas speciāliste / Mākslas muzejs RĪGAS BIRŽA, LNMM
T: (+371) 67 357 534, GSM: (+371) 26 306 007, E: Katrina.Gelze@lnmm.gov.lv
INTERNETA RESURSI:

https://lnmm.gov.lv
FACEBOOK: Mākslas muzejs RĪGAS BIRŽA
X: @MuzejsRigaBirza
INSTAGRAM: @makslasmuzejsrigasbirza
#lnmm

#RigasBirza

#MansMuzejs

Mākslas muzejs RĪGAS BIRŽA / Doma laukums 6, Rīga

DARBA LAIKS:

Otrdienās, trešdienās, ceturtdienās, sestdienās, svētdienās 10.00–18.00, kase 10.00–17.30

Piektdienās 10.00–20.00, kase 10.00–19.30

Pirmdienās slēgts

Muzejs ir slēgts oficiālajās svētku dienās: 1. janvārī, Lielajā Piektdienā, Lieldienās, Līgo un Jāņu dienās (23.–24. jūnijā), Ziemassvētkos (25.–26. decembrī), 31. decembrī.

BIĻEŠU CENAS:
Pieaugušie:
10,00 EUR

Skolēni, studenti, pensionāri:
5,00 EUR

Ģimenes biļete (1–2 pieaugušie ar 1–4 bērniem vai viena daudzbērnu ģimene): 12,00–20,00 EUR

Gada biļetes īpašniekiem izstādes apskate bez maksas.

Apmeklētājiem grupā virs 10 personām (neieskaitot grupas vadītāju – pedagogu vai gidu), piemēro 20% atlaidi. Grupas vadītājam ieeja bez maksas.

Bezmaksas ieeja (uzrādot atbilstošu dokumentu): pirmsskolas vecuma bērniem; bāreņiem un bez vecāku gādības palikušiem bērniem; dienas aprūpes centra, krīzes centra un speciālo izglītības iestāžu audzēkņiem; bērniem, kas ievietoti sociālās rehabilitācijas centrā, un tos pavadošajām personām (viens pedagogs vai viena persona uz 10 bērniem vai audzēkņiem); personām līdz 18 gadu vecumam ar invaliditāti; personām ar I un II invaliditātes grupu; vienai personai, kas pavada personu līdz 18 gadu vecumam ar invaliditāti vai personu ar I invaliditātes grupu; surdotulkam, kas pavada personu ar I, II un III invaliditātes grupu; Latvijas mākslas skolu un mākslas profesionālās vidējās izglītības iestāžu izglītojamiem; Latvijas Mākslas akadēmijas pilna un nepilna laika studentiem; profesionālās vidējās izglītības iestāžu izglītojamiem vai augstskolu studentiem, kas apgūst vai studē vizuālo un lietišķo mākslu, dizainu, kultūras vēsturi, muzeoloģiju, kultūras mantojumu, arhitektūru, restaurāciju, izglītības vai studiju procesa ietvaros; Latvijas Mākslinieku savienības biedriem; Latvijas muzeju darbiniekiem; Starptautiskās muzeju padomes (ICOM) biedriem; Starptautiskās pieminekļu un ievērojamu vietu padomes (ICOMOS) biedriem; LNMM “Drauga kartes” īpašniekiem; muzeja programmu “Brīvprātīgo programma” un “Jauniešu klubs” dalībniekiem; plašsaziņas līdzekļu pārstāvjiem, kas atspoguļo norises muzejā; grupu (ne mazāk par 10 apmeklētājiem) vadītājam (gidam) vai pedagogam; Ukrainas civiliedzīvotājiem; muzeja rīkoto pasākumu apmeklētājiem ikgadējās starptautiskās akcijas “Eiropas Muzeju nakts” un Mūsdienu kultūras foruma “Baltā nakts” laikā, visiem apmeklētājiem pastāvīgās ekspozīcijas apskate katra mēneša pēdējā svētdienā un Starptautiskajā muzeju dienā – 18. maijā.

ATTĒLI MEDIJIEM PIELIKUMĀ (failus augstā izšķirtspējā lūgums pieprasīt atsevišķi)
1.
Eiropas alegorija. No sērijas “Četri kontinenti”. 1745. gada Johana Joahima Kendlera (1706–1775), Johana Frīdriha Eberleina (1695–1749) modelis. Meisenes porcelāna manufaktūra. Ap 1850, Vācija. Porcelāns, virsglazūra, zeltījums. LNMM kolekcija. Foto: Roberts Kaniņš

Preses materiālu sagatavoja:
Nataļja Sujunšalijeva

Latvijas Nacionālā mākslas muzeja

Preses centra vadītāja

T: (+371) 67 357 527

GSM: (+371) 26 593 495

E: pr.service@lnmm.gov.lv
I: https://lnmm.gov.lv
X: www.x.com/LNMM_muzejs

